**NOTĂ**

**Informare privind infecţiile acute respiratorii şi gripa**

Săptămâna 51 (17 - 23.12.2012)

Din datele Centrului Naţional de Supraveghere şi Control al Bolilor Transmisibile şi ale Centrului Naţional de Gripă din INCDMI Cantacuzinoreiese că în săptămâna 51 din 2012, în România activitatea gripei este joasă, fără răspândire geografică. Nu s-a înregistrat nici un caz de gripă confirmat cu laboratorul în această săptămână (S50).

În săptămâna 51 au fost raportaţi 15 pacienţi cu afecţiuni compatibile cu gripa „*influenza-like illnesses ILI*” (din sistemul de supraveghere sentinelă ILI), iar probele recoltate de la aceştia au fost negative pentru virusurile gripale.

În săptămâna 51 au fost raportate 3.957 cazuri ARI (acute respiratory infections), (603 cazuri ARI la 100.000 locuitori, mai puţin cu 4,7% decât în aceeaşi săptămână din 2011, fiind sub nivelul bazal de alertă de 882⁰/₀₀₀₀). Incidenţa ARI din judeţele Ialomiţa, Harghita, Sibiu şi Buzău depăşeşte cu o abatere standard media pe ţară din S51.

Săptămâna 46 a fost prima din acest sezon în care sistemul de supraveghere tip sentinelă a monitorizat infecţiile respiratorii acute severe (SARI) în 21 spitale din 8 judeţe şi municipiul Bucureşti. În S51 au fost raportate 13 cazuri SARI (incidenţa 0,22⁰/₀₀₀₀), toate cu probe negative pentru virusul gripal şi nevaccinate antigripal. De la începutul supravegherii SARI (S46) s-au înregistrat 76 cazuri SARI, iar 45 probe de laborator recoltate de la 74 cazuri SARI au fost pozitive pentru: virus sinciţial respirator tip A (5 Bucureşti, 1 Mureş) şi tip B (7 Dolj, 2 Iaşi, 2 Mureş şi 1 Braşov), virus paragripal tip 1 (1 Dolj), virus paragripal tip 3 (6 Iaşi, 2 Dolj, 1 Mureş şi 2 Braşov), coronavirus 229 E (1 Bucureşti), rhinovirus (4 Iaşi, 1 Cluj, 1 Bucureşti, 1 Braşov şi 1 Mureş) şi bocavirus (2 Bucureşti 2 Mureş, 1 Iaşi şi 2 Dolj). Un caz SARI, tânăr internat cu bronhopneumonie şi obezitate, a decedat prin şoc septic şi insuficienţă multiplă de organe şi sisteme. În probele de laborator recoltate de la acesta pentru sistemul santinelă SARI s-a identificat coronavirus 229 E.

Până la 23.12.2012 au fost vaccinate antigripal 441.103 persoane conform catagrafiei persoanelor aflate în grupele de risc.

**Centrul European pentru Prevenirea şi Controlul Bolii (ECDC)** menţionează că 2 ţări, din totalul 17 ţări care au raportat la ECDC în săptămâna 51, au avut o intensitate medie a activităţii gripei, 3 ţări au raportat o activitate larg răspândită geografic a gripei, iar alte 5 ţări au raportat o tendinţă în creştere a activităţii gripei.

Proporţia de probe pozitive pentru gripă a continuat să crească (27,3%), comparativ cu 17,3% în săptămâna 50. 70% din virusurile gripale identificate această săptămână au fost tip A şi 30% tip B.

De la începutul supravegherii sezonului rece, din săptămâna 40/2012, au fost raportate 10 cazuri SARI de 5 ţări, 60% fiind datorate virusului gripal tip A.

 **Biroul European al Organizaţiei Mondiale a Sănătăţii** menţionează în *Buletinul electronic săptămânal* **„*EuroFlu”*** că în săptămâna 51 circulaţia virusului gripal tip A(H1N1)pdm09, tip A(H3N2) şi tip B a fost sporadică în mai multe ţări din diferite părţi ale regiunii europene OMS. Datorită vacanţei de Crăciun raportarea datelor a fost incompletă iar numărul de testări de laborator Procentajul de testări pozitive a fost similar cu cel din săptămâna precedentă. Numărul de cazuri de SARI a rămas similar cu cel din săptămânile precedente.